*Հավելված*

*Հրազդան համայնքի ավագանու*

*2025 թվականի մայիսի ---ի*

*N որոշման*

*Հավելված 1*

*Հրազդան համայնքի ավագանու*

*2020 թվականի մարտի 18-ի*

*N 41 որոշման*

*Կազմված է ------մայիսի 2025թ. Տպագրված է` ընդամենը 3 օրինակից*

*Բաղկացած է 7 թերթից Օրինակ1*

*«Հաստատված է» Գրանցված է*

*ՀՀ Կոտայքի մարզի ՀՀ «Իրավաբանական անձանց*

*Հրազդան համայնքի ավագանու պետական ռեգիստրի գործակալության»*

*2025թ. մայիսի -ի կողմից*

*N որոշմամբ «09»սեպտեմբեր 2020թ*

*Համայնքի ղեկավար` Գրանցման համարը`85.215.1145614*

*\_\_\_\_\_\_\_\_\_\_\_\_\_\_\_\_Ս. Միքայելյան ՀՎՀՀ`03025505*

*09.09.2020թ.Գրանցված կանոնադրության*

*թիվ -------------------փոփոխությունը գրանցվել է*

*<<-------->>--------------2025թ.*

*ՀՀ Արդարադատության նախարարության*

*իրավաբանական անձանց պետական*

*ռեգիստրի կողմից*

*----------------------------*

*/ստորագրություն/*

*ԿԱՆՈՆԱԴՐՈՒԹՅՈՒՆ*

*«ՀՐԱԶԴԱՆԻ ՀԱՄԱՅՆՔԱՅԻՆ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ*

*/ՆՈՐ ԽՄԲԱԳՐՈՒԹՅԱՄԲ/*

*ՀՐԱԶԴԱՆ 2025 Թ.*

*1. ԸՆԴՀԱՆՈՒՐ ԴՐՈՒՅԹՆԵՐ*

*1. «Հրազդանի համայնքային գրադարան» համայնքային ոչ առևտրային կազմակերպություն (այսուհետ՝Կազմակերպություն) իրավաբանական անձի կարգավիճակ ունեցող, շահույթ ստանալու նպատակ չհետապնդող ոչ առևտրային կազմակերպություն է:*

*2. Կազմակերպությունն իր գործունեության ընթացքում ղեկավարվում է ՀՀ Սահմանադրությամբ, Քաղաքացիական օրենսգրքով, «Տեղական ինքնակառավարման մասին», «Պետական ոչ առևտրային կազմակերպությունների մասին», «Մշակութային օրենսդրության հիմունքների մասին», «Գրադարանների և գրադարանային գործի մասին» օրենքներով, այլ իրավական ակտերով և սույն կանոնադրությամբ:*

*3. Կազմակերպության հիմնադիրը Հրազդան համայնքն է (այսուհետ՝ Համայնք)`ի դեմս Հրազդան համայնքի ավագանու (այսուհետ՝ Հիմնադիր), իսկ հիմնադրի կողմից, որպես համայնքային կազմակերպության կառավարումն իրականացնող լիազորված համայնքային մարմին, հանդիսանում է Հրազդան համայնքի ղեկավարը:*

*4. Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունն իր անունից ձեռք է բերում ու իրականացնում գույքային և անձնական ոչ գույքային իրավունքներ, կրում պարտականություններ, դատարանում կարող է հանդես գալ որպես հայցվոր կամ պատասխանող:*

*5. Կազմակերպությունն ունի Հայաստանի Հանրապետության զինանշանի պատկերով և իր հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ, իսկ կառուցվածքում ընդգրկված յուրաքանչյուր գրադարան ունի ուղղանկյունաձև կնիք:*

*6. Կազմակերպությունն ունի ինքնուրույն հաշվեկշիռ և բանկային հաշիվ:*

*7. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:*

*8.Կազմակերպությունը, Հայաստանի Հանրապետության օրենսդրությամբ սահմանված կարգով ,կարող է համագործակցել օտարերկյա մշակութային հաստատությունների և կազմակերպությունների հետ:*

*9.Կազմակերպությունում չի թույլատրվում քաղաքական և կրոնական կազմակերպությունների ստեղծումն ու գործունեությունը:*

*10. Կազմակերպության անվանումն է՝*

*- հայերեն լրիվ՝ «Հրազդանի համայնքային գրադարան» համայնքային ոչ առևտրային կազմակերպություն:*

*11. Կազմակերպության կազմում գործում են ինը գրադարաններ, որոնք տեղակայված են հետևյալ հասցեներում՝*

1. *Հարավային թաղամասի համայնքային գրադարան 1՝ Երևանյան փողոց, 34*
2. *Հարավային թաղամասի համայնքային գրադարան 2՝ Երևանյան փողոց, 34*
3. *Կենտրոն թաղամասի համայնքային գրադարան՝ Կենտրոն թաղամաս 51*
4. *Միկրոշրջան թաղամասի համայնքային մանկական գրադարան՝Միկրոշրջան թաղամաս, 13փողոց, 16/1*
5. *Վանատուր թաղամասի համայնքային գրադարան՝ Վանատուր թաղամաս, Մշակույթի տուն*
6. *Ջրառատ թաղամասի համայնքային գրադարան՝ Ջրառատ թաղամաս, Վարչական շենք*
7. *Լեռնանիստ բնակավայրի համայնքային գրադարան՝ Լեռնանիստ բնակավայր, վարչական շենք*
8. *Սոլակ բնակավայրի համայնքային գրադարան՝ Սոլակ բնակավայր, Մշակույթի տուն*
9. *Քաղսի բնակավայրի համայնքային գրադարան՝ Քաղսի բնակավայր, Մշակույթի տուն*

*12. Գրադարաններն իրականացնում են տեղեկատվական, մշակութային, գիտական և կրթական գործունեություն, ունեն համակարգված հավաքածու և այն տրամադրում են ֆիզիկական և իրավաբանական անձանց ժամանակավոր օգտագործման համար:*

*13. Կազմակերպության գտնվելու վայրն է՝*

*Հայաստանի Հանրապետություն, մարզ Կոտայք, քաղաք Հրազդան, Սահմանադրության հրապարակ 1:*

*2.ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ*

*14. Կազմակերպության գործունեության առարկան և հիմնական նպատակներն են՝*

*1)մշակութային գործունեության իրականացում,*

*2) բնակչության գրադարանային-տեղեկատվական սպասարկում, գիտության և մշակույթի լուսաբանում ու մասսայականացում, գիտատեխնիկական գիտելիքների տարածում, գեղագիտական դաստիարակություն, կրթական համակարգի գործունեության օժանդակում,*

*3) գրքերի և տպագիր նյութերի գրադարանային ֆոնդը կազմող այլ նյութերի արդյունավետ օգտագործում,*

*4) քաղաքականության, հայ համաշխարհային գրականության, պատմության, մշակույթի և այլ արժեքների տարածում և լուսաբանում, բնակչության քաղաքական, բարոյական, գեղագիտական դաստիարակություն, ազգային ինքնագիտակցության ու հայրենասիրության ձևավորում, մասնագիտական որակի զարգացում, գրադարանային մատենագիտական գիտելիքների ուսուցում ու տարածում, բնակչության ազատ ժամանակի կազմակերպում,*

*5) գրադարանային նոր ձևերի ու մեթոդների մշակում, դրանց արմատավորում և տարածում, գրադարանային ֆոնդերի համալրման և հարստացման, հաշվառման, մշակման, բաշխման, սպասարկման, գիտատեխնիկական համակարգի և գիտամեթոդական աշխատանքների կազմակերպում,*

*6)գրադարանային ֆոնդի պաշտպանվածության և անվտանգության ապահովում,*

*7) գրադարանային ֆոնդի համալրում, գնումների, նվիրատվությունների և այլ միջոցներով,*

*8) Հայաստանի Հանրապետությունում գործող բոլոր գրադարանների և արտասահմանյան պետությունների մշակութային, գիտական միջազգային, հասարակական, բարեգործական կազմակերպությունների հետ սերտ համագործակցություն:*

*15.Նախատեսված նպատակների և կանոնադրական խնդիրների լուծման համար Կազմակերպությունը կարող է իրականացնել ձեռնարկատիրական գործունեության առանձին տեսակներ` Հիմնադրի որոշմամբ:*

*3. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ*

*16. Կազմակերպության կառավարումն իրականացնում է Հիմնադիրը, նրա լիազորած համայնքային մարմինը և Կազմակերպության գործադիր մարմինը՝ տնօրենը,որոնք Կազմակերպության անունից հանդես գալիս պետք է գործեն բարեխղճորեն և ողջամիտ՝ ի շահ իրենց կողմից ներկայացվող Կազմակերպության:*

*17.Կազմակերպության Հիմնադիրն ունի Կազմակերպության գործունեությանը և կառավարմանը վերաբերող ցանկացած հարցի վերջնական լուծման իրավունք՝ բացառությամբ օրենքով նախատեսված դեպքերի:*

*Կազմակերպության հիմնադրի բացառիկ լիազորություններն են՝*

*1) Կազմակերպության հիմնադրումը,*

*2)Կազմակերպության գործունեության առարկայի և նպատակների սահմանումը,*

*3) Կազմակերպության կանոնադրության հաստատումը և դրանում փոփոխությունների կատարումը,*

*4 )Կազմակերպության վերակազմակերպումը և լուծարումը,*

*5) Կազմակերպությանը սեփականության իրավունքով հանձնվող և ամրացվող համայնքին պատկանող գույքի կազմի հաստատումը,*

*6)Կազմակերպության կառավարման համակարգի սահմանումը,*

*7) Կազմակերպության լուծարման հանձնաժողովի նշանակումը և լուծարման հաշվեկշռի հաստատումը,*

*18. Լիազորված համայնքային մարմինը (Հրազդան համայնքի ղեկավար) իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում չկատարման, ոչ պատշաճ կատարման համար:*

*19 . Հրազդան համայնքի ղեկավարը`*

*1)սույն կանոնադրությամբ սահմանված կարգով իրականացնում է Կազմակերպության կառավարման մարմինների ձևավորումը և նրանց լիազորությունների վաղաժամկետ դադարեցումը,*

*2)վերահսկողություն է իրականացնում Կազմակերպության գործունեության նկատմամբ,*

*3)կասեցնում կամ ուժը կորցրած է ճանաչում Կազմակերպության գործադիր մարմնի՝ ՀՀ օրենսդրության պահանջներին հակասող հրամանները, կարգադրություններն ու ցուցումները,*

*4)լսում է կազմակերպության գործունեության մասին հաշվետվություններ, քննում դրա գործունեության վերստուգման արդյունքները,*

*5) վերահսկողություն է իրականացնում Կազմակերպության ամրացված համայնքային սեփականության գույքի օգտագործման և պահպանության նկատմամբ,*

*6) վերահսկողություն է իրականացնում Կազմակերպության սեփականության պահպանության նկատմամբ, իսկ օրենքով, հիմնադրի որոշմամբ կամ Կազմակերպության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար,*

*7) իրականացնում է օրենքով, հիմնադրի որոշումներով և Կազմակերպության կանոնադրությամբ նախատեսված այլ գործառույթներ,*

*8 )հաստատում է Կազմակերպության տարեկան ծախսերի նախահաշիվը,*

*9) իրականացնում է օրենքով, Հիմնադրի որոշումներով նախատեսված այլ գործառույթներ*

*20.Սահմանված մրցութային կարգով տնօրենին պաշտոնում նշանակում և պաշտոնից ազատում է Հրազդան համայնքի ղեկավարը։ Կազմակերպության տնօրենն օրենքով, Հիմնադրի ու լիազորված համայնքային մարմնի որոշումներով և սույն կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում պատասխանատվություն՝ օրենքների, իրավական այլ ակտերի, Հիմնադրի կամ լիազորված համայնքային մարմնի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար,*

*21․Տնօրենի հետ կնքվում է աշխատանքային պայմանագիր, որը Հիմնադրի անունից ստորագրում է Հրազդան համայնքի ղեկավարը,*

*22. Կազմակերպության գործադիր մարմնում նշանակված անձը պետք է բավարարի օրենքով նախատեսված պահանջներին,*

*23. Կազմակերպության տնօրենը պետք է ունենա բարձրագույն կրթություն,*

*24. Տնօրենի պաշտոնում նշանակված անձը գույքային պատասխանատվություն է կրում իր մեղքով Կազմակերպությանը պատճառած վնասի համար,*

*25. Կազմակերպության տնօրենը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից,*

*26. Կազմակերպության գործադիր մարմնի պաշտոնում նշանակված անձը պարտավոր չէ կատարել Հիմնադրի, լիազորված համայնքային մարմնի օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության։*

*27.Կազմակերպության տնօրենը`*

*1) իրականացնում է Կազմակերպության ընթացիկ գործունեության ղեկավարումը:*

*2) ՀՀ օրենսդրությամբ, Հիմնադրի և լիազորված մարմնի որոշումներով ու սույն կանոնադրությամբ սահմանված կարգով տնօրինում է Կազմակերպության գույքը, այդ թվում` ֆինանսական միջոցները,*

*3) աշխատանքի է նշանակում և աշխատանքից ազատում Կազմակերպության աշխատողներին, նրանց նկատմամբ կիրառում խրախուսման և կարգապահական տույժի միջոցներ,*

*4 )բանկերում բացում է հաշվարկային հաշիվներ,*

*5) օրենքով և սույն կանոնադրությամբ սահմանված իր լիազորությունների սահմանում, արձակում է հրամաններ, հրահանգներ, տալիս պարտադիր կատարման համար ցուցումներ, վերահսկում դրանց կատարումը,*

*6) իրականացնում է կադրերի ճիշտ ընտրություն և անհրաժեշտ պայմանների ստեղծում նրանց մասնագիտական որակի բարձրացման համար,*

*7 )վերահսկողություն է իրականացնում Կազմակերպության աշխատողների կողմից իրենց աշխատանքային պարտականությունների կատարման նկատմամբ,*

*8) ապահովում ներքին աշխատանքային կարգապահության, աշխատանքի պաշտպանության անվտանգության տեխնիկայի կանոնների պահպանումը,*

*9 )կազմում է Կազմակերպության հաստիքային ցուցակն ու ծախսերի նախահաշիվը և դրանք ներկայացնում հիմնադիրի հաստատմանը,*

*10)իրականացնում է Հայաստանի Հանրապետության օրենսդրությանը չհակասող և Կազմակերպության կառավարման մյուս մարմիններին չվերապահված այլ լիազորություններ:*

*28. Տնօրենի բացակայության դեպքում համայնքի ղեկավարի կարգադրության համաձայն` տնօրենի լիազորություններն իրականացնում է Կազմակերպությունում աշխատող այլ անձ:*

*4. ԿԱԶՄԱԿԵՐՊՈՒԹՅԱՆ ԳՈՒՅՔԸ*

*29. Կազմակերպության սեփականությունը ձևավորվում է Կազմակերպության հիմնադրման ժամանակ և հետագայում հիմնադրի կողմից սեփականության կամ օգտագործման իրավունքով նրան հանձնող, ինչպես նաև Կազմակերպության գործունեության ընթացքում օրենքով չարգելված եղանակներով ձեռք բերված գույքից:*

*30. Կազմակերպությունն իրավունք ունի օրենքին, հիմնադրի որոշումներին և /կամ/ իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:*

*31. Կազմակերպության սեփականության պահպանության հոգսը կրում է Կազմակերպությունը:*

*32. Կազմակերպության սեփականության վրա կարող է տարածվել բռնագանձում դատական կարգով՝ օրենքով նախատեսված դեպքերում:*

*33. Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք:*

*34. Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու (բացառությամբ օգտագործման համար ֆիզիկապես և բարոյապես ոչ պիտանի գույքի), գրավ դնելու, անհատույց օգտագործման հանձնելու: Կազմակերպությունն իրավունք ունի իրեն ամրացված գույքը հանձնելու վարձակալության, եթե դա արգելված չէ հիմնադրի որոշմամբ կամ կազմակերպության կանոնադրությամբ: Ամրացված գույքի վարձակալության ժամկետը չի կարող սահմանել մեկ տարուց ավելի՝ բացառությամբ հիմնադրի կողմից սահմանված դեպքերի:*

*35. Հիմնադրի կողմից գույքը Կազմակերպությանն ամրացնելը հիմք չէ այդ գույքի նկատմամբ Հիմնադրի կամ երրորդ անձանց իրավունքները դադարեցնելու կամ փոխելու համար:*

*36. Հիմնադրի կողմից Կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:*

*37. Կազմակերպության ֆինանսական միջոցների հիմնական աղբյուր են հանդիսանում Հրազդան համայնքի բյուջեից հատկացումները, իրավաբանական և ֆիզիկական անձանց կամավոր ներդրումները և հանգանակությունները, տեղական և արտասահմանյան միջազգային կազմակերպությունների կրթամշակութային և ուսումնական գործունեության տրամադրած դրամաշնորհները: Տարբեր աղբյուրներից մուտք եղած բոլոր միջոցները մտնում են Կազմակերպության եկամուտների մեջ և կազմում են նրա ֆինանսական միջոցների միասնական ֆոնդը:*

*38.Կազմակերպության ֆինանսական գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված համայնքային մարմինը:*

*39.Կազմակերպության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի /վերստուգման/ լիազոր մարմնի կողմից ընտրված աուդիտորի կամ ՀՀ կառավարության ֆինանսական գործառույթ իրականացնող մարմնի կողմից:*

*5. ԿԱԶՄԱԿԵՐՊՈՒԹՅԱՆ ՇԱՀՈՒՅԹԻ ՕԳՏԱԳՈՐԾՄԱՆ ԿԱՐԳԸ*

*40. Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար:*

*41. Կազմակերպության շահույթի օգտագործման կարգը սահմանում է Հիմնադիրը:*

*6. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ*

*42. Կազմակերպությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով:*

*43. Կազմակերպության լուծարման դեպքում Կազմակերպության պարտատերերի պահանջների բավարարումից հետո մնացած գույքն ուղղվում է Հրազդան համայնքի բյուջե:*

*44. Կազմակերպության լուծարմամբ նրա գործունեությունը դադարում է՝ առանց իրավունքները և պարտականություններն իրավահաջորդության կարգով այլ անձանց անցնելու:*